Registan

**Registan** () on Samarkandin vanha keskusaukio Uzbekistanissa. Nimi Registan tulee persiasta () ja tarkoittaa aavikkoa tai hiekkaista paikkaa. Aukiolla luettiin julki kuninkaallisia julistuksia, sekä suoritettiin julkisia teloituksia. Sitä reunustaa kolme suurta madrasaa, jotka edustavat persialaista arkkitehtuuria. Aukio madrasoineen on osa UNESCOn maailmanperintökohdetta Samarkandissa.

## Madrasat
Registanin aukion kolme madrasaa ovat Ulugh Begin, Sher-Dorin ja Tilla-Korin madrasat. Kaikkia kolmea rakennusta koristavat mutkikkaat geometriset mosaiikit.

### Ulugh Begin madrasa (1417–1420)
Kolmesta madrasasta vanhimman rakennutti Ulugh Beg, Timur Lenkin pojanpoika, vuosina 1417–1420. Siinä on korkea, suippokaarella holvattu portaali, joka kulmassa kupolikattoinen luentosali, kivetty sisäpiha jota reunustavat opiskelijoiden asuinhuoneet, sekä moskeija. Julkisivua reunustavat korkeat minareetit. Ulugh Begin madrasa oli 1400-luvulla huomattava islamilainen oppilaitos keski-Aasiassa, ja mm. persialainen oppinut ja runoilija Džami opiskeli madrasassa. 


Rajasthan3.jpg|Ulugh Begin madrasan julkisivu.
Samarkand madrasa Ulugh Beg.JPG|Ulugh Begin madrasa.
Внутренний двор Медресе Улугбека.jpg|Näkymä madrasan sisäpihalle itäisestä minareetista.


### Sher-Dorin madrasa (1619–1636)
1600-luvulla Samarkand oli Buharan kaanikunnan osa. Samarkandin kuvernööri Yalangtosh Bahadir määräsi rakennettavaksi kaksi uutta madrasaa, Sher-Dorin ja kymmenen vuotta myöhemmin Tilla-Korin. Sher-Dor tarkoittaa persiaksi "leijonien kera", mikä viittaa sen julkisivussa oleviin tiikereitä esittäviin mosaiikkeihin, jotka ovat eläinaiheineen poikkeuksellisia islamilaisessa taiteessa. Läntisten luentosalien päällä on korkeat, uurretut sipulikupolit. Toisin kuin kahdessa muussa madrasassa, Sher-Dorissa ei ole moskeijaa.


Sher-Dor Madrasa 02.jpg|Sher-Dorin madrasa.
16Samarcanda 3.JPG|Tiikereitä (tai leijonia) esittävä mosaiikki Sher-Dorin madrasan julkisivussa.
Detail of Sher Dor (Lion) Medressa - The Registan - Samarkand - Uzbekistan - 02 (7480243514).jpg|Lähikuva toisesta madrasan kupolista.


### Tilla-Korin madrasa (1646–1660)
Tilla-Korin madrasa rakennettiin Yalangtosh Bahadirin määräyksestä paitsi oppilaitokseksi myös suureksi moskeijaksi, ja toisin kuin kahdessa muussa Registanin madrasassa, siinä ei ole rakennuksen kulmiin sijoitettuja luentosaleja. Kuvernööri kuoli ennen madrasan valmistumista, ja se jäi keskeneräiseksi kunnes neuvostoliittolaiset arkkitehdit rakensivat moskeijan kupolin valmiiksi 1900-luvulla. Tilla-Kori tarkoittaa persiaksi "kullattua", mikä viittaa moskeijan pääsalin runsaisiin kultakoristeisiin. 


Tilya-Kori Madrasa 01.jpg|Tilla-Korin madrasa.
Tilla Kari Madrasa, 1646-60 ;Registan Samarkand, Uzbekistan (37).jpg|Tilla-Korin madrasan kultakoristeita.
Dome of Tilya-Kori Madrasa 01.jpg|Moskeijan kupoli.


## Muita rakennuksia
Tilla-Korin madrasan itäpuolella sijaitsee 1500-luvulta peräisin oleva šaibanidien hallitsijasuvun mausoleumi. 

Vastaavasti Sher-Dorin madrasan takana, Registanin koilliskulmassa, on Chorsun nimellä tunnettu kupolikattoinen basaarirakennus. Se on alun perin rakennettu 1400-luvulla, mutta uudistettiin 1700-luvulla, jolloin siitä tuli hattujen kauppapaikka. Nykyinen rakennus on Amir Shahmuradin valtakaudelta vuodelta 1785. Vanha basaari, joka toimi Chorsussa, sijaitsee nykyään Siyobin basaarissa lähellä Bibi Khanumin moskeijaa.

Street Tashkent mausoleum Sheibanids.jpg|Šaibanidien hallitsijasuvun mausoleumi.
Chorsu 2015.JPG|Chorsu, kupolikattoinen kauppapaikka. Rakennuksessa toimii nyt taidegalleria.


## Lähteet

## Aiheesta muualla